Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 365/14/7710	Stará Ľubovňa, 10.11.2014
EEČ : 2-59-116-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 40,00 € 
b.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ St.Ľubovňa pod spisovou značkou ORP-31/DI-SL-2014.
dňa 25.06.2014 o 10.00 hod. viedla osobné motorové vozidlo zn. XXXXX EČ SB - 484 AP po   ceste  smerom z obce Pusté Pole okr. XXXXX ,pričom  na križovatke pri vychádzaní na hlavnú cestu nerešpektovala dopravnú značku Stoj, daj prednosť v jazde a  nedala prednosť cyklistovi XXXXX, ktorý prichádzal po hlavnej ceste smerom od Prešova a tohto zachytila predným ľavým rohom vozidla.  Pri dopravnej nehode poškodený utrpel  vykĺbenie kĺbu lopatky a kľúčnej kosti vpravo, pohmoždenie hrudníka vpravo, pohmoždenie lopatky vpravo, mnohopočetné odreniny na pravej ruke, v oblasti pravej lopatky, na oboch predlaktiach, v driekovej oblasti vpravo, v krížovej oblasti, stehne a predkolení vľavo a očnicovej oblasti vpravo , ktoré zranenie si vyžiadalo liečenie a práceneschopnosť do 23.07.2014.

Odôvodnenie: 
Uznesením povereného príslušníka PZ, Okresného dopravného inšpektorátu XXXXX sp. zn. ORP-31/DI-SL-2014 zo dňa 05.08.2014 bolo podľa § 199 ods. 1 Trestného poriadku začaté trestné stíhanie  a súčasne podľa § 206 ods. 1 Trestného poriadku vznesené obvinenie   XXXXX pre prečin ublíženia na zdraví  podľa § 158  Trestného zákona. 

Podľa ustanovení § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 158 Trestného zákona možno za prečin  ublíženia na zdraví  uložiť trest odňatia slobody až na jeden rok.

Po skončení vyšetrovania poverený príslušník PZ predložil na tunajšiu okresnú prokuratúru dňa 17.09.2014 vyšetrovací spis s návrhom na schválenie zmieru, s ktorým sa dozorujúci prokurátor stotožnil.

Následne bola na Okresnom súde v XXXXX, so súhlasom dozorujúceho prokurátora zo dňa 23.09.2014, vykonaná mediácia, počas ktorej obvinená a   poškodený, štatutárny zástupca VšZP po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku. Obvinená slobodne, vážne a určito vyhlásila, že spáchala skutok za ktorý je trestne stíhaná, svoje konanie oľutovala a dňa 02.10.2014 uzatvorila s poškodenými dohodu o uzatvorení zmieru. 

	Z uzatvorenej dohody je zrejmé, že nárok na náhradu škody si  poškodený od obvinenej  neuplatňuje.   Majetkovú a ibnú škodu si bude uplatňovať u poisťovne ČSOB a.s. . Poškodená VšZP a.s. si bude nárok za poskytnutú zdravotnú starostlivosť uplatňovať u poisťovne  ČSOB Poisťovňa a.s. Bratislava. Od obvinenej si žiadnu škodu neuplatňuje. 

	Obvinená XXXXX  zložila na verejnoprospešné účely sumu vo výške 40,- €. Zo sumy 40,- € patrí štátu na peňažnú pomoc obetiam trestnej činnosti 100 %-ný podiel t.j. 40,- €. 

Zo zápisnice o výsluchu obvinenej  vyplýva,  že  obvinená XXXXX  je študentkou 4. ročníka SOŠ Lipany,  je podielovou vlastníčkou nehnuteľnosti. Taktiež uviedla, že dopravnú nehodu včas nahlásila poisťovni. Táto skutočnosť vyplýva tiež z oznámenia ČSOB poisťovne, ktoré je súčasťou vyšetrovacieho spisu. Z miesta  trvalého bydliska  je  hodnotená kladne. Podľa odpisu z registra trestov  doposiaľ nebola súdne trestaná, vo výpise z evidenčnej karty vodiča nemá  záznam za priestupky v doprave.

	Vzhľadom na skutočnosť, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvinenej, ako aj závažnosti spáchaného trestného činu.

Poučenie: 
Proti tomuto uzneseniu  sťažnosť nie je prípustná (§ 185 a nasl. Tr. por.).

JUDr. Pavol Pitoňák
prokurátor